b"\n_START_ARTICLE_\nG\xc3\xa0lia Dvorak\n_START_SECTION_\nTraject\xc3\xb2ria\n_START_PARAGRAPH_\nVa arribar a Catalunya amb nom\xc3\xa9s 2 anys el 1990. Despr\xc3\xa9s de voltar diverses ciutats a causa dels fitxatges dels seus pares, va agafar la seva primera pala amb 7 anys a Terrassa. El 1999 fitxa pel  C.N. Matar\xc3\xb3, club on encara juga, i comen\xc3\xa7a la seva participaci\xc3\xb3 en diferents tornejos estatals on obt\xc3\xa9 bons resultats. L'any 2000 guanya el Campionat d'Espanya Individual i de Dobles en les modalitats infantil i juvenil, destaca en diversos campionats internacionals, aconsegueix la vict\xc3\xb2ria a l'Open de Luxemburg Infantil Individual i a l'Open d'It\xc3\xa0lia Infantil Dobles. _NEWLINE_El 2001 amb nom\xc3\xa9s 13 anys ja la convoquen amb la Selecci\xc3\xb3 Espanyola de Tennis Taula en categoria Absoluta. Des d'aleshores hi esdev\xc3\xa9 una jugadora fixa y participa en els campionats mundials i europeos que s'han anat celebrant. El 2002 ven\xc3\xa7 per primer cop al Campionat d'Espanya Absolut Individual i repeteix l'\xc3\xa8xit els anys 2003, 2004 i 2005. El 2004 aconsegueix el seu major \xc3\xa8xit internacional tot proclamant-se campiona d'Europa Juvenil Individual a Budapest, una fita no assolida mai abans en la hist\xc3\xb2ria del tennis taula espanyol._NEWLINE_Des d'aleshores va repetint vict\xc3\xb2ries i podis tant en campionats estatals com Europeus Juvenils, destacant el 2005 amb el subcampionat del M\xc3\xb3n Juvenil en dobles i un tercer lloc en equips a Linz._NEWLINE_Actualment continua al  C.N. Matar\xc3\xb3 de la SuperDivisi\xc3\xb3 Femenina, equip amb el qual s'ha proclamat campiona de lliga el 2004 i el 2006 i campiona de la Copa de la Reina el 2004 i 2005. Tamb\xc3\xa9 cal destacar la 5a posici\xc3\xb3 al Campionat d'Europa per equips de 2008, el 9\xc3\xa8 lloc per equips als Jocs Ol\xc3\xadmpics de Pequ\xc3\xadn 2008 i el bronze als Jocs Mediterranis de Pescara l'any 2009. El febrer de 2010 va assolir la seva millor marca al r\xc3\xa0nquing mundial de la  ITTF assolint la 72a posici\xc3\xb3."